Робин Вилиамс

**Ро́бин Макло́рин Уи́льямс** (; 1951 йисан 21 чиледиз, Чикаго, Иллинойс — 2014 йисан 11 пахундиз, Тибурон, Калифорния) — америкадин актёр ва стэндап-комик я. Пудра «Оскар» премиядин номинант, виридалайни хъсан итемрин ролдин патахъай, Уильямсди *«[[Кьегьал Уилл Хантинг]]»* къугъванвай кьведлагьай пландин итемрин ролдин патахъай статуэтка къачуна. ГьакӀни ада кьведра «Эмми» премия, кьудра «Къизил глобус» премия, кьведра Актеррин гильдиядин премия, вадра «Грэмми» премия къачуна.

«Август Раш», «Кьве виш йиса авай инсан», «Хиялри гьиниз гъизватӀа», «Чан сагъардай Адамс», «Миссис Даутфайр», «Джуманджи» ва маса фильмра Робина къугъванвай ролри кьетӀен тӀвар-ван авайвал къачуна. Вири вичин актердин карьерадин къене ада саки 300 кинокартинада «шикилар чӀугвана», эхирдалди кӀвалах акъвазар тавуна, до последнего не прекращая работать.

## Уьмуьрдин рехъ

### Жегьил чӀав
1951-лагьай йисан 21-лагьай чиледиз Чикагода Робин Маклорин Уильямс вичин дидедиз хьана. Адан буба, Роберт Фицджеральд Уильямс (1906-лагьай йисан 10-лагьай мара — 1987-лагьай йисан 18-лагьай баскӀум), Юкьван РагъакӀидайпатан АСШда Ford Motors компаниядин чӀехибурукай сад тир, диде, Лори Маклорин Уильямс (хзандин тӀвар — Смит, 1922-лагьай йисан 24-лагьай мара — 2001-лагьай йисан 4-лагьай мара), вич Нью-Орлеандай тир, Миссисипи штатдин сенаторни губернатор Ансельм Маклориндин птул тир, — виликан модель тир. Робинан дамарра инглис, вэлсдин, ирландиядин, шотландиядин, германиядин, франциядин иви авахьзавай тир.
Робиназ кьве тахай стха тир: Роберт Тодд Уильямс (1938-лагьай йисан 14-лагьай кьамуг — 2007-лагьай йисан 14-лагьай пахун) ва Маклорин Смит.

Робиназ Епископал клисадин диндин тербия ганва, гьакӀ ятӀани адан диде Христианвилин илимдин патал алайди тир (са кьадар чӀавалай Робина «Епископал клисада хьун патал цӀуд себеб» тӀвар алай хъуьруьрдай сиягь акъудна).

Адан буба Детройтдиз маса кӀвалахал алудунилай кьулухъ, хзан Чикагодай Блумфилд-Хиллс (Мичиган штат) агъашегьерда авай 40 кӀвал авай кӀвализ экъечӀна. Ана Робина Детройтдин округдин йикъан мектебда кӀелиз гатӀумна. Робинан 16 йис тамам хьайила, адан буба чӀавалай вилик пенсиядиз экъечӀна ва хзандихъ галаз Вудакр шегьердиз (Марин округ, Калифорния) яшамишиз хъфена. Ана Робин мукьвал алай Ларкспурда авай Редвуддин юкьван мектебдиз гьахьна. ГьакӀни ада Клермонтдин итемрин колледжда кӀелзавай тир. Ара атӀай чӀавуз Маринан Колледжда театрдин устӀарвилин тарсар къачузвай тир.

Са арадлай, интервьюда, вичикай Робина икӀ лагьана: «зун регъуьвал муьтӀуьгъриз тежер секин аял тир», адахъ галаз санал юкьван мектебда драмадин тарсар къачузвайбуру адакай «виридалайни хъуьруьрдай ругул я» лугьузвай тир. Аял чӀавуз ягьанатрикай кьил къакъажун патал ам чара-чара рекьералди кӀвализ хъфена агакьзавай тир, хъуьруьн гъун ва фикир чӀугун патал Робина дидедиз хкетӀар ахъайзавай тир. Саки вири мажал авай чӀав ада кьилдивиле чӀехи кӀвале тухузвай тир. «Аял чӀавуз захъ кьилди сад тир галайди, зи кьилди сад тир кӀили (дуст) зи хиялар тир». Са кьадар чӀавалай Уильямсди, я адан бубадихъ, я адан дидедихъ адаз тербия гун патал мажал авачир гъиляй ам кӀвалин къуллугъчийриз «заминвиле» вугузвай тир, лагьана.

1973-лагьай йисуз Робин Джульярд мектебдиз кьабулнава. Джон Хаусманан регьбервилик драмадин устӀарвал кӀелун патал Уильямс Нью-Йоркдиз хъфена. КӀелунин кӀватӀалдик 20 студент акатзавай тир, абурун арада Кристофер Ривни авай тир. КӀелунин чӀаван къене ада йифен клубра хъвер къведай программаяр къалурзавай тир, гьакӀни официантвиле кӀвалахзавай тир. 1976-лагьай йисуз Мектеб акьалтӀдилай кьулухъ ам Лос-Анджелесдиз экъечӀна. Гьана ада са шумуд телешоуда вичин экъечӀунар къалурна. Гуьгъуьнлай, адан муаллим Джим Данна лагьана: «сценадал ам кукӀваллаз авай тир, адаз сергьятар авачир. Ахпа ада чна колледжда къалурзавай пьесар алава ийизиз эгечӀна. Гьа чӀавуз адан талантдин чун гъавурда акьуна. Адавай гьар гьи чкадал хьайитӀани, гьар гьи роляр хьайитӀани ва гьар гьи шартӀарра хьайитӀани къугъваз жезва».

### Яратмишун
Актердин сифтени-сифте сценадал арадал акъатунар 1970-лагьай йисарин сифте паюниз талукь я. Робина стенд-ап-камеди-шоудин жанрда гатӀумзавай тир. Вичин садлагьай экъечӀун «Holy City Zoo» клубда хьана. Са кьадар чӀавалай Робина ахъазвай тир «заз наркотики ва бахтлувал вучар ятӀа чир хьана» ва «чи чӀаван виридалайни чӀехи акьул авай ксар чеб гьикӀ кьацӀурнаватӀа заз акуна». Лос-Анджелесдиз куьч хьайидалай кьулухъ, Робина чара-чара клубра экъечӀунар ийиз давамарна, гьа гьисабдик «Comedy Club»-дани. Телепродюссер Джордж Шлаттердиз Робина къалурзавай тамашаяр хуш хьана ва адан талант килигна кьатӀуз хьана. Гьавиляй Шлаттерди мад цӀийиз арадал гъанвай «Laugh-in» шоуда иштираквал авун патал Уильямсдиз эверна. Садлагьай эфир 1977-лагьай йисан эхирда хьана, ам Робинан ТВ-дебют тир. Амма шоу цӀийи хъийиз хьаначир. Уильямсди «The Roxy», «The Improv» ва маса комедиядин клубра вичин тамашаяр къалуриз давамарна. И экъечӀунри Робиназ вичин импровизациядин бажарагъвилерин хцивал хуьз куьмекарна.

1978-лагьай йисуз Уильямс яргъалди амукь тийир «Ричард Прайоран Шоудин» актеррин ибаратдик квай. Робина са яб акалунда иштараквал авуна. Ана авай сериалар акъуддайбур Робинакай таъсир хьана — сад лагьай чка кьунин чкадал, Уильямсди вири и чӀаван къене кьилел акъвазнавай тир. Яб акалунин нетижада Робиназ «Бахт авай йикъар» сериалдиз эверна. Робина 5-лагьай сезондин са шумуд серияда чара планетадай тир Моркдин роль къугъвана.

Килигунин агалкьунрилай кьулухъ кьилди Робин Уильямсдин патахъай дибвилин сериалдикай шоу-чхел «Морк ва Минди» авуна. Робина Чилиз чкадин уьмуьр чирун патал Орк планетадай атанвай Моркдин къугъваз давамарна. 1979-лагьай йисан 12-лагьай ибнедиз «Time» журналдин (АСШдин кӀвенкӀве аваз фидай цӀийи чавар (хабарар) гудай журнал) вилик чинал акъатнавай Робинан шикил — сериалди жагъай агалкьунрин символ я. 1982-лагьай йисуз шоу агална, гьа чӀавалди Уильямсдикай тӀвар-ван авай актер хьанва. Адан суьретарни шикилар плакатрал, нагьаррин кьватийрал ва маса затӀарал алай тир.

ЧӀехи кинода Уильямсдин дебют 1977-лагьай йисуз хьана — жизви аквадай адвокатдин роль «Заз айнаяр герек жедалди, завай и кар ийиз жедани?» фильмда. Са шумуд эпизод тир ролрилай кьулухъ ада Роберт Олтменан «Попай» фильмда кьилин рол къугъвана — шпинатдал рикӀ алай гьуьлуьхъан Попай. Ам адан садлагьай халисдаказ рикӀел аламукьдай роль хьана. Кинокритик Роджер Эбертди|, михьиз чӀалахъардай вилер чапрас, патахъ хъвер квай Уильямсди и фильм Олтменан музыкадин комедия жанрдин виридалайни чӀехи хазинадив элкъуьруниз куьмек авуна, лугьузвай тир. Фильм килигдайбурун арада зурба агалкьун аваз тир. Месэла, бюджет 20 млн АСШдин доллар тир, гьа чӀавуз кӀватӀнавай пулар — 49 млндилай 60 млндал кьван млн АСШдин хьана.

1987-лагьай йисуз ада Барри Левинсонан «Экуьнин хийирар, Вьетнам» фильмда диджейдин роль къугъвана. Адан нетижада Уильямсдихъ тӀвар-ван авайвал хьанва, гьакӀни ада «Оскардиз» номинация къачунва.

1991-лагьай йисуз Робин Уильямсди диснейдин «Аладдин» мультфильмда джиннан ван авуна. Гуьгъуьнлай ада мультфильмдин пудлагьай паюна мад джинан ван авуна (кьведлагьай паюнани мультсериалда адан чкадал Ден Кастелланета тир). Ролрин чӀехи пай Робина комедийра къугъвана. «Оскардиз» кьве номинация адаз муаллимдин ролди Кьейи шаирин жемят (1989) фильмдани дилидан ролди Гъетерхъан тир Пачагь (1991) фильмда гъанва.

1998-лагьай йисуз ам кьведлагьай пландин итемрин ролдин патахъай «Оскар» гвай кас хьана. Адаз статуэтка «Кьегьал Уилл Хантинг» фильмда психопатан роль къугъунин патахъай гана. 1991-лагьай йисуз Айзек Азимован эсердал эцигнавай «Кьве виш йиса авай инсан» тӀвар алай фильмда кьилин роль къугъвана. Ада инсан жез кӀанзавай роботан роль къугъвана.

### Кьилдин уьмуьр

#### Хзанни аялар
1976-лагьай йисуз Сан-Францискода модель ва актриса Валерия Велардидал гьалтна. Гьа чӀавуз Робина мукьан (чкадин) тавернада барменвиле кӀвалахзавай тир. 1978-лагьай йисан 4-лагьай кьамугдиз абур паб-гъуьл хьана. 1983-лагьай йисуз Валерияди адаз хва Закари Тим Вилиамс хана. 1984-лагьай йисуз Вилиамс официантка Мишел Тиш Картердихъ галаз некягь алачиз хьайи алакъадик квай тир. 1988-лагьай йисуз санал тухванвай 10 йисалай кьулухъ Вилиамс ва Веларди чара хьана..

1989-лагьай йисан 30-лагьай апрелдиз Робина Закаридихъ гелкъведайди Марше Гарсес вичиз паб яз къачуна. Гьа чӀавуз ам Вилиамсан аял руфуна аваз авай тир. Гьа эвленмишвиле адаз кьве аял хьана: руш Зелда Рей (1989-лагьай йисуз хьайиди) ва хва Коди Аллен (1991-лагьай йисуз хьайиди). 2008-лагьай йисан ибнедиз, сад-садав акьалтӀай такьурвал шагьид яз къалурна, Гарсеса чара хьуниз арза гана..

Официал рекьелди Робин пудлагьай гъилера 2011-лагьай йисан 23-лагьай баскӀумдиз эвленмиш хьана. Адан цӀийи паб Суьзен Шнайдер графикадин дизайнер тир. Церемония Калифорния штатдин Сент-Гьелен шегьерда тухвана. Вилиамсдин фикирдалди, а цӀийи рафтарвилери вичиз депрессийрикай хкатиз куьмек гана кӀанзавай тир. Гъуьлни паб Сан-Франциско шегьердин Сеа-Клифф лугьудай районда яшамишзавай тир.

#### КӀилияр
Джулиард мектебда кӀелдайла Вилиамсни Кристофер Рив кӀилияр хьана. 1995-лагьай йисуз бахтсуз дуьшуьш хьайидалай кьулухъ (Рив балкӀандалай аватунин гъиляй фалужди ягъна) абур мадни кӀевиз кӀилияр хъхьана. Вилиамсди мукьвал-мукьвал адал кьил чӀугвазвай тир, хъуьруьрзвай тир, адан рикӀ кӀеви ийизвай тир, гьатта чӀехи депрессиядикай хкудна. 62-лагьай «Къизил глобусар» вугунин церемонияда Вилиамсди адаз Сесил Б. Де Миллан премия талукьарна. ГьакӀни ада Christopher and Dana Reeve Foundation лугьудай хзандин фондунин Директоррин шурадин уртах хьана ва кӀилидин кӀапӀалдин пад хуьзвай тир. И кардин гъиляй садакьайрин кьадар лап чӀехи хьана. Кристофер Риван медицинадин страховка акьалтӀарайдалай кьулухъ Вилиамсди адаз вири герек тир пулар гана. Кристофер Рив 2004-лагьай йисуз рагьметдиз фена. ГьакӀни, Риван хендеда, Дана, 2006-лагьай йисуз кьейидайлай кьулухъ, Вилиамсди абурун 14 йиса авай хва Вилиямдиз вири патарихъай куьмек гана.

### Кьиникь
2014-лагьай йисан 11-лагьай пахундиз 11:55 (чкадин чӀав) Уильямс вичин кӀвале Тибурон шегьерда (Калифорния) вич-вичел алачир гьалда жагъанва. 12:02-диз кьиникь тестикь хьанва. Марин округдин шерифди Уильямсдин кьиникьин мумкин тир себеб асфиксия (нефес кьун) ятӀа малумат гана. Амма кьиникьин акьалтӀдай себеб кьилди са 12-лагьай пахундиз хьна кӀандай суддини медицинадин экспертизани токсикологиядин тест авурдалай кьулухъ жагъиз жеда.

Уильямсдиз ичкидихъни наркотикрихъ галаз проблемар авай тир. Са вацран идалай вилик Линдстром шегьерда (Миннесота) реабилитациядин юкьва «эрекь хъван тийир гьал хуьнуьхин» патахъай программа тухвана.

Актердин кьилдин публицистди Уильямсди «четин депрессиядихъ женг чӀугвазвай тиртӀа» малумат гана, амма ада жува-жув кьиникай гузвай малуматар тестикьарнач.

Робинан папа Сьюзэн Шнайдерди лагьана: «Зун зи гъуьлни рикӀин кӀили галачиз амукьна, дуьнья — виридалайни рикӀ алай артистрикай сад ва лап хъсан инсан. Зи рикӀ атӀана».

Пара тӀвар-ван ван инсанри, адан дуст комик Стив Мартин кваз, Робин Уильямсдиз гьурмет авуна. Стив Мартина твиттерда кхьена: «Робин Уильямсдин — халис, рикӀивай тир инсандин, кьетӀен чӀехи талантдин, сценадихъай зи сакарвидин — кьиникьдивай заз кӀевиз таъсир тийиз жезвачир».

АСШдин Президент Барак Обамади Робин Уильямсдикай лагьана «и жуьредин ксар мад авач» ва «ам инсанрин руьгьдин гьар бицӀи паюник кянвай кас я».

### Жемятдин реакция

## Фильмография

### Телесериалар
* 1977 — Шоу Ричарда Прайора / *[[:en:The Richard Pryor Show|The Richard Pryor Show]]*
* 1977 — Муьжуьд акъакьзава / *[[:en:Eight Is Enough|Eight Is Enough]]'
* 1978 — [[Америка къе]] / *America 2-Night* — *Ясон Шин*
* 1978—1979 — [[Бахт авай йикъар (телесериал)|Бахт авай йикъар]] / *Happy Days* — *Морк*
* 1978—1982 — [[Моркни Минди (телесериал)|Моркни Минди]] / *Mork and Mindy* — *Морк*
* 1979 — [[Лап садлагьана]] / *Out of the Blue* — *Морк*
* 1982 — [[Суьгьурдин кьисайрин театр]] / *Faerie Tale Theatre* — *къиб / пачагьдин хва Робин*
* 1994 — [[«Тажуб ийидай хел» сериалдин серийрин сиягь(1993—1999)|Сериал «Тажуб ийидай хел», 10-лагьай серия]] / *Bop Gun* — *Роберт Эллисон*
* [[Дустар (телесериал)|Дустар]] / *Friends* (эвернавай гъед)
* [[Уилфред (телесериал)|Уилфред]] / *Wilfred* (эвернавай гъед)
* [[Дилибур (телесериал)|Дилибур]] / *The Crazy Ones*

=== Музыкадин видеоклип ===
* *Don't Worry, Be Happy* [[Макферрин, Бобби|Бобби Макферрина]]..

== Дискография ==
* 1979 — *Reality…What a Concept*
* 1983 — *Throbbing Python of Love*
* 1986 — *A Night at the Met*
* 1988 — *Pecos Bill*
* 2002 — *Live 2002*
* 2010 — *Weapons of Self Destruction''

## Пишкешар, тӀварарни номинацияр

## ЭлячӀунар
* Robin Williams on Internet Movie Database
* Интервью Робина Уильямса

## Баянар